**OBRAZLOŽENJE UZ POLUGODIŠNJI IZVJEŠTAJ O IZVRŠENJU FINANCIJSKOG PLANA PRIHODA I PRIMITAKA I RASHODA I IZDATAKA PUČKOG OTVORENOG UČILIŠTA BUJE ZA RAZDOBLJE OD 01.01.2025.-DO 30.06.2025. GODINE**

Obveza izrade i usvajanja polugodišnjih i godišnjih izvještaja o izvršenju financijskog plana proračunskog korisnika propisana je člancima 81.-87. Zakona o proračunu (NN 144/21), a detaljno je uređen Pravilnikom o polugodišnjem i godišnjem izvještaju u izvršenju proračuna i financijskog plana( NN 85/23)

Izvještaj o izvršenju financijskog plana prati jesu li se i u kojim iznosima ostvarile planirane pozicije prihoda, primitaka, rashoda, izdataka, viškova i manjkova unutar jedne godine.

Prema člancima 81. st.1. ZOP-a, polugodišnji i godišnji izvještaj o izvršenju financijskog plana proračunskog korisnika sadrže:

1. Opći dio
2. Posebni dio
3. Obrazloženje općeg i posebnog dijela
4. Posebne izvještaje

Opći dio polugodišnjeg i godišnjeg izvještaja o izvršenju financijskog plana proračunskog korisnika sadrži:

1. Sažetak Računa prihoda i rashoda i Račun financiranja
2. Račun prihoda i rashoda i Račun financiranja
3. Preneseni višak ili preneseni manjak prihoda nad rashodima

Račun prihoda i rashoda sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

U Računu financiranja iskazuju se primici od financijske imovine i zaduživanje te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji kojeg u poslovanju za navedeno razdoblje u Pučkom otvorenom učilištu nije bilo.

1. **OPĆI DIO**

SAŽETAK OPĆEG DIJELA

Opći dio polugodišnjeg izvještaja o izvršenju financijskog plana sadrži izvorni plan jer od donošenja financijskog plana za 2025. godinu nije bilo izmjene i dopuna.

Iz sažetka Računa prihoda i rashoda vidljivo je da su u izvještajnom razdoblju ostvareni ukupni prihodi i primici u iznosu od 109.415,94 eura, dok realizirani ukupni rashodi i izdaci u iznosu od 99.602,11 eura. Rezultat izvještajnog razdoblja je višak prihoda u iznosu od 9.813,83 eura. Usporedbom tekućih podatka s podacima za isto razdoblje prošle proračunske godine vidljivi su veći ostvareni prihodi poslovanja ove godine kao i rashode .

RAČUN PRIHODA I RASHODA I RAČUN FINANCIRANJA

Ukupni prihodi i rashodi izvještajnog razdoblja navedeni su pod A. Računu prihoda i rashoda, dok za Račun financiranja ( navedeni u B ) nema nikakvih podataka s obzirom da učilište nije imao nikakve poslovne promjene za izvještajno razdoblje.

Prihodi i rashodi se u Računu prihoda i rashoda prikazuju prema ekonomskoj klasifikaciji (računi računskog plana proračuna) i prema izvorima financiranja (propisane skupine vrste prihoda), a rashodi se, uz navedene klasifikacije prikazuju (računi računskog plana proračuna) i prema funkcijskoj klasifikaciji.

Podaci navedeni u Općem dijelu proračuna su zbirni (obuhvaćaju sve prihode i rashode Učilišta). Detaljniji prikaz rashoda i izdataka (po aktivnostima) nalazi se u Posebnom dijelu proračuna te će biti također obrazloženi.

1. **OBRAZLOŽENJE OSTVARENJA PRIHODA I PRIMITAKA, REALIZACIJA RASHODA I IZDATAKA**

**Prihodi i primici:**

Ukupni prihodi (skupina 6 i 7) ostvareni su u izvještajnom razdoblju u iznosu od 109.415,94 eura što je za 49,92 % više u odnosu na ostvarenje prihoda za prošlogodišnje izvještajno razdoblje, i čini 42,35 % ostvarenja od godišnjeg plana

Rekapitulacija prihoda po skupinama račun

|  |  |  |  |  |  |  |
| --- | --- | --- | --- | --- | --- | --- |
| skupina konta | Naziv konta prihoda | Izvršenje za izvještajno razdoblje prethodne godine 2024. | izvorni plan 2025. | Izvršenje za izvještajno razdoblje | indeks 5/3 | Indeks 5/4 |
| 1. | 2. | 3. | 4. | 5. | 6. | 7. |
| 63 | Pomoći iz inozemstva i od subjekata unutar opće države | 10.110,00 | 12.750,00 | 15.300,00 | 151,34 | 120,00 |
| 65 | Prihodi od adm. pristojbi i po posebnim propisima | 368,55 | 2.600,00 | 902,12 | 224,78 | 34,70 |
| 66 | Prihodi od prodaje proizvoda i robe te pruženih usluga te prihodi od donacija | 1.797,95 | 9.000,00 | 8.379,09 | 466,04 | 93,10 |
| 67 | Prihodi iz nadležnog proračuna i od HZZO-a | 60.706,15 | 234.000,00 | 81.809,95 | 134,76 | 34,96 |
| 68 | Kazne, upravne mjere i ostali prihodi | 0,00 | 0,00 | 3.024,78 | 0,00 | 0,00 |
|  | UKUPNO PRIHODI | 72.982,65 | 258.350,00 | 109.415,94 | 149,92 | 42,35 |
|  | višak/manjak iz prethodne godine | 0,00 | 200,00 |  | 0,00 |  |
|  | SVEUKUPNI PRIHODI I PRIMICI | 72.982,65 | 258.550,00 | 109.415,94 | 149,92 | 42,32 |

Prihodi od pomoći (skupina 63) ostvareni su 120,00 % u odnosu na godišnji financijski plan prihoda i primitaka i rashoda i izdataka što je rezultat odobrenih sredstava za određene projekte koji prethodno nisu bili planirani. U ovoj skupini konta vode se pomoći proračunskim korisnicima iz proračuna koji im nije nadležan (skupina 636), a koje se odnose na tekuće pomoći iz državnog i županijskog proračuna za sufinanciranje određene projekte u kulturi te kapitalne pomoći iz državnog proračuna za nabavu knjiga za gradsku knjižnicu. U odnosu na proteklo promatrano razdoblje i u odnosu na planirano ostvareno je više zbog primljenih sredstva i uvećane potpore za određene projekte.

Prihodi od administrativnih pristojbi i po posebnim propisima (skupina 65) ostvareni su 34,70 % u odnosu na plan, odnose se na prihode od članarine i zakasnine od gradske knjižnice, ulaznice za muzej te ulaznice za kazališne predstave. Ovi prihodi većinom se ostvaruju u drugoj polovini godine. U odnosu na prošlogodišnje izvještajno razdoblje prihodi su veći zbog prihoda od ulaznica za kazalište.

Prihodi od prodaje proizvoda i robe te pruženih usluga i prihodi od donacija (skupina 66) sadrže prihode koje Učilište ostvaruje vršenjem raznih usluga (podskupina 661), kao što su održavanje radionica i tečajeva za građane, fotokopirne usluge, održavanje raznih koncerata te povremeni najam prostora. U prvom polugodištu ove godine radionice su se održavale u većem obujmu u odnosu na isto razdoblje prethodne godine, što je rezultiralo značajnim povećanjem prihoda. Ostvarenje ovih prihoda u odnosu na prethodno razdoblje veće je za 466,04%, a najveći dio povećanja odnosi se upravo na prihode od održavanja radionica. Prihodi od prodaje proizvoda i robe te pruženih usluga realizirani su u odnosu na ukupan plan u postotku od 93,10%.

Prihodi iz nadležnog proračuna (skupina 671) odnose se na prihode koje Učilište ostvaruje iz proračuna osnivača odnosno iz proračuna Grada Buja-Buie, to su prihodi podskupine 671, a odnose se na opće prihode i primitke i prihode za nefinancijsku imovinu. Ostvareni su za 134,76% u odnosu na proteklo razdoblje i 34,96 % u odnosu na plan. Povećanje u odnosu na prethodnu godinu prvenstveno je uzrokovano zapošljavanjem dodatnog radnika, povećanjem osnovice za obračun plaće, porastom cijena operativnih i materijalnih troškova, kao i povećanjem iznosa dobivenih potpora za provedbu određenih projekata.

Rekapitulacija rashoda po skupinama računa:

|  |  |  |  |  |  |  |
| --- | --- | --- | --- | --- | --- | --- |
| skupina konta | Naziv konta rashoda | Izvršenje za izvještajno razdoblje prethodne godine 2024. | izvorni plan 2025 | Izvršenje za izvještajno razdoblje | indeks 5/3 | Indeks 5/4 |
| 1. | 2. | 3. | 4. | 5. | 6. | 7. |
| 31 | Rashodi za zaposlene | 45.274,73 | 177.070.,00 | 63.936,08 | 141,22 | 36,11 |
| 32 | Materijalni rashodi | 17.738,32 | 69.980,00 | 23.959,73 | 135,07 | 34,24 |
| 34 | Financijski rashodi | 0,55 | 50,00 | 6,63 | 1205,45 | 13,26 |
| 42 | Rashodi za nabavu proizvedene dugotrajne imovine | 7.301,17 | 11.450,00 | 11.699,67 | 160,24 | 102,18 |
|  | UKUPNO RASHODI | 70.314,77 | 258.550,00 | 99.602,11 | 141,64 | 38,52 |

Ukupni rashodi i izdaci izvještajnog razdoblja realizirani su u iznosu od 99.602,11 eura što čini 38,52% od planiranog, odnosno 41,64% su veći u odnosu na proteklo promatrano razdoblje.

Sukladno zakonskoj regulativi, podaci u OPĆEM DIJELU proračuna sadrže zbirni pregled svih rashoda navedenih u Posebnom dijelu gdje će se oni detaljnije promatrati.

1. **POSEBNI DIO**

Posebni dio izvještaja o izvršenju financijskog plana sadrži obrazloženje izvršenja programa koje se daje kroz obrazloženje izvršenja aktivnosti i projekata zajedno s ciljevima koji su ostvareni provedbom programa i pokazateljima uspješnosti i realizacije tih ciljeva koji se sastoje od pokazatelja učinka i pokazatelja rezultata.

U posebnom dijelu, za razliku od općeg dijela proračuna, ne prikazuju se usporedni podaci izvještajnog razdoblja prethodne godine.

**GLAVA: 00104 PUČKO OTVORENO UČILIŠTE BUJE**

**PROGRAM 1012 –Djelatnost Pučkog otvorenog učilišta Buje**

**A100063 – Aktivnost: Rashodi za zaposlene**

Sadrži sve rashode poslovanja koji se financiraju iz gradskog proračuna, a odnose se na plaće za zaposlenike za redovan rad i ostale rashode za zaposlene (božićnica, regres, dar djeci, otpremnina, naknade za prehranu i nagrade za rezultate rada), te pripadajući doprinosi koje plaća poslodavac. Ukupno realizirani rashodi su ­­­63.936,08 eura što čini 36,11 % od plana. U ovom razdoblju bilo je planirano zapošljavanje dvaju radnika, no na natječaj se nisu prijavili kandidati koji su ispunjavali uvjete. Većina ostalih rashoda za zaposlene isplaćuje se u drugoj polovini godine.

**A100064 Aktivnost: Materijalni i financijskih rashodi**

Materijalni rashodi izvršeni su u iznosu od 15.988,13 eura što je 54,05% od plana.

Obuhvaćaju naknade troškova zaposlenicima, rashodi za materijal i energiju, rashodi za usluge i ostali nespomenuti rashodi. Nije bilo velikih odstupanja od plana.

**Aktivnost A100065 – PROGRAMI U KNJIŽNICI**

Realizirano je 17,61% planiranog programa. Predstavljene su četiri knjige, organizirana je jedna radionica za djecu, predavanje za umirovljenike, te jedno putopisno predavanje.

**Aktivnost A100066 – LIKOVNA DJELATNOST**

U izvještajnom razdoblju po ovoj aktivnosti nisu utrošena sredstva. Realizacija se planira u drugom dijelu godine.

**Aktivnost A100067 – IZLOŽBENA DJELATNOST**

Izložbena djelatnost realizira se e u raznim lokacijama: u gradskoj galeriji „Orsola”, u Foyeru kino dvorane, u kuli Sv.Martina te u gradskom Muzeju. U prvom dijelu godine organizirana je jedna izložba, a ostali planirani program realizirat će se u narednom razdoblju.

**Aktivnost A100068 – GLAZBENA I SCENSKA DJELATNOST**

Glazbeno i scenska djelatnost obuhvaća realizaciju redovnih programa u kulturi (kazalište, koncerti, manifestacije).

Tijekom prvog dijela godine, realizirano je 8 programa uključujući koncerte i kazališne predstave za odrasle i mlade. Veliki dio glazbenog programa ostvaruje se tijekom ljetnih mjeseci na raznim lokacijama u gradu i okolici.

Ostvaren je važan cilj balansa između kvalitete i kvantitete te sustavno promicanje kulturnog razvitaka i očuvanje tradicije i nematerijalne kulturne baštine.

**Aktivnost A100070 – RADIONICE I TEČAJEVI**

Radionice održati će se u drugoj polovici godine.

**Aktivnost A100071 – MUZEJSKA DJELATNOST**

Etnografski Muzej Buje otvara svoja vrata samo tijekom ljetnih mjeseci, od kraja lipnja do sredine rujna te će realizacija bit izvršena u drugoj polovini godine.

**Aktivnost A100086 – VALORIZACIJA I PROMOVIRANJE KAŠTEL ROTA**

Realizirano je 100,78 % planiranog programa. Istarska županija nam je odobrila veći iznos pomoći od planiranog za projekt „X Ciklus predavanja – Kaštel Rota“. Preostali dio će biti realiziran u narednim mjesecima.

**Aktivnost K100002 – NABAVA NEFINACIJSKE IMOVINI**

U izvještajnom razdoblju za ovu aktivnost utrošeno je 7.301,17 eura, što predstavlja 91,26% planiranih sredstva. Ministarstvo kulture i medija doznačilo je Ustanovi sredstva za otkup knjiga uvršteni na popis A i popis B u prvom polugodištu u iznosu od 6.000,00 eura, te dodatna sredstva za nabavu knjiga i knjižne građe u iznos od 2.654,46 eura. Sredstva su u potpunosti utrošena.

**III. POSEBNE IZVJEŠTAJE**

Pravilnikom o polugodišnjem i godišnjem izvještaju o izvršenju proračuna i financijskog plana, NN 85/23, članak 30., propisano je da polugodišnji izvještaj o izvršenju financijskog plana proračunskog korisnika sadrži posebne izvještaje. Posebni izvještaji iz članka 30. Pravilnika u godišnjem izvještaju o izvršenju financijskog plana proračunskog i izvanproračunskog korisnika su:

– izvještaj o zaduživanju na domaćem i stranom tržištu novca i kapitala.

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

U 2025. godini nije se zaduživalo na domaćem i stranom tržištu novca i kapitala.

Ravnateljica:

Lovorka Lukani